ਕੇ ਜੀ ਸੰਕਰ ਪਿੱਲੇ
ਕੇ ਜੀ ਸੰਕਰ ਪਿੱਲੇ (ਜਨਮ 1948) ਇੱਕ ਭਾਰਤੀ ਕਵੀ ਹੈ। ਉਹ 1970 ਦੇ ਦਹਾਕੇ ਵਿੱਚ "ਬੰਗਾਲ" ਕਵਿਤਾ ਦੇ ਪ੍ਰਕਾਸ਼ਨ ਨਾਲ ਮਸ਼ਹੂਰ ਹੋਇਆ ਸੀ ਅਤੇ ਹੁਣ ਕੇਰਲ ਦੇ ਸਭ ਤੋਂ ਪ੍ਰਸਿੱਧ ਆਧੁਨਿਕਵਾਦੀ ਕਵੀਆਂ ਵਿੱਚੋਂ ਇੱਕ ਹੈ। ਉਸਨੇ 1998 ਅਤੇ 2002 ਵਿੱਚ ਕ੍ਰਮਵਾਰ ਕੇਰਲਾ ਸਾਹਿਤ ਅਕਾਦਮੀ ਅਤੇ ਕੇਂਦਰੀ ਸਾਹਿਤ ਅਕਾਦਮੀ ਅਵਾਰਡ ਪ੍ਰਾਪਤ ਕੀਤੇ। ਮਲਿਆਲਮ ਵਿੱਚ ਉਸ ਦੀਆਂ ਲਿਖਤਾਂ ਦਾ ਕਈ ਭਾਰਤੀ ਭਾਸ਼ਾਵਾਂ, ਨਾਲ ਹੀ ਚੀਨੀ, ਫ੍ਰੈਂਚ, ਜਰਮਨ, ਅੰਗਰੇਜ਼ੀ ਅਤੇ ਸਿਨਹਲਾ ਵਿੱਚ ਅਨੁਵਾਦ ਕੀਤਾ ਜਾ ਚੁੱਕਾ ਹੈ।

ਉਹ 1947 ਵਿੱਚ ਕੋਲਾਮ ਜ਼ਿਲ੍ਹੇ ਦੇ ਚਾਵਰਾ ਵਿੱਚ ਪੈਦਾ ਹੋਇਆ ਸੀ। ਉਸ ਨੇ ਕੋਲਾਮ ਐਸ ਐਨ ਕਾਲਜ ਤੋਂ ਪੜ੍ਹਾਈ ਕੀਤੀ। ਉਹ ਸਾਹਿਤ ਦਾ ਅਧਿਆਪਕ ਰਿਹਾ ਹੈ। ਉਸ ਨੇ 1971 ਵਿੱਚ ਲੈਕਚਰਾਰ ਵਜੋਂ ਆਪਣਾ ਕੈਰੀਅਰ ਸ਼ੁਰੂ ਕੀਤਾ ਸੀ ਅਤੇ ਮਹਾਰਾਜਾ ਕਾਲਜ, ਏਰਨਾਕੁਲਮ ਦੇ ਪ੍ਰਿੰਸੀਪਲ ਦੇ ਅਹੁਦੇ ਤੋਂ 2002 ਵਿੱਚ ਸੇਵਾਮੁਕਤ ਹੋਇਆ ਸੀ। ਉਹ ਇੱਕ ਨਿਪੁੰਨ ਅਨੁਵਾਦਕ ਵੀ ਹੈ, ਅਤੇ ਵਿਸ਼ਵ ਦੇ ਵੱਖ-ਵੱਖ ਹਿੱਸਿਆਂ ਤੋਂ ਕਵਿਤਾ ਦੇ ਮਲਿਆਲਮ ਵਿੱਚ ਅਨੁਵਾਦ ਵਿੱਚ ਪ੍ਰਕਾਸ਼ਤ ਕਰਦਾ ਰਹਿੰਦਾ ਹੈ। ਉਹ ਕਈ ਮਹੱਤਵਪੂਰਨ ਸਾਹਿਤਕ ਰਸਾਲਿਆਂ, ਜਿਵੇਂ ਕਿ ਪ੍ਰਸਕਤੀ ਅਤੇ ਸਮਕਾਲੀਨ ਕਵਿਤਾ ਦਾ ਸੰਪਾਦਕ ਵੀ ਰਿਹਾ ਹੈ। ਉਸਨੇ ਥੀਏਟਰ ਦੇ ਵੱਖ ਵੱਖ ਪਹਿਲੂਆਂ ਤੇ ਲੇਖਾਂ ਦਾ ਇੱਕ ਸੰਗ੍ਰਹਿ ਵੀ ਪ੍ਰਕਾਸ਼ਤ ਕੀਤਾ ਹੈ, ਜਿਸਦਾ ਸਿਰਲੇਖ ਹੈ ਸੰਵਿਧਾਯਕ ਸੰਕਲਪਮ। ਇਸ ਲੇਖ ਸੰਗ੍ਰਹਿ ਨੂੰ ਲੇਖਕ ਨੇ ਤਿੰਨ ਭਾਗਾਂ ਵਿੱਚ ਵੰਡਿਆ ਹੈ: ਆਮ ਦ੍ਰਿਸ਼ਟੀਕੋਣ, ਰੰਗਮੰਚ ਦੀਆਂ ਪਰੰਪਰਾਵਾਂ ਅਤੇ ਥੀਏਟਰ ਵਿੱਚ ਮਾਡਰਨ ਈਡੀਅਮ। ਇਹ ਕਿਤਾਬ ਭਾਰਤੀ ਸਭਿਆਚਾਰ ਦੇ ਵੱਖ ਵੱਖ ਪਹਿਲੂਆਂ, ਖ਼ਾਸਕਰ ਥੀਏਟਰ ਆਰਟਸ ਉੱਤੇ ਲੇਖਕ ਦੀ ਪੂਰੀ ਮੁਹਾਰਤ ਬਾਰੇ ਦੱਸਦੀ ਹੈ।

ਕੇਰਲਾ ਵਿੱਚ ਮਨੁੱਖੀ ਅਧਿਕਾਰਾਂ ਅਤੇ ਨਾਗਰਿਕ ਅਧਿਕਾਰ ਅੰਦੋਲਨਾਂ ਨਾਲ ਨੇੜਿਓਂ ਜੁੜਿਆ ਹੋਇਆ ਪਿੱਲੇ ਮਨੁੱਖੀ ਅਧਿਕਾਰ ਸੰਗਠਨ ਜਨਨੀਤੀ ਦਾ ਚੇਅਰਪਰਸਨ ਰਿਹਾ ਹੈ।

ਪ੍ਰਮੁੱਖ ਰਚਨਾਵਾਂ 
 ਕੋਚੀਇਲ ਵ੍ਰਿਕਸ਼ੰਗਲ (ਮਲਬੇਰੀ, ਕੋਜ਼ੀਕੋਡ, 1994) 
 ਕੇ ਜੀ ਸੰਕਰ ਪਿਲਾਯੁਦੇ ਕਵਿਤਕਾਲ 1969-1996 (ਡੀ ਸੀ ਬੁਕਸ, ਕੋਟਯਾਮ, 1997) 
 ਕੇਜੀਐਸ ਕਵਿਤਾਕਾਲ 1997-2007 (ਡੀ ਸੀ ਬੁਕਸ, ਕੋਟਯਾਮ, 2008) 
 ਸੰਵਿਧਿਯਕ ਸੰਕਲਪਮ (ਕੇਰਲ ਸਾਹਿਤ ਅਕਾਦਮੀ, ਤ੍ਰਿਸੂਰ, 2010)

ਅਵਾਰਡ 
ਕੇ ਜੀ ਸੰਕਰ ਪਿੱਲੇ ਨੂੰ 1998 ਦਾ ਕੇ.ਜੀ. ਸੰਕਰ ਪਿਲਯੁਦੇ ਕਵਿਤਾਕਾਲ ਲਈ ਕੇਰਲ ਸਾਹਿਤ ਅਕਾਦਮੀ ਪੁਰਸਕਾਰ 1969-1996 
2002 ਵਿੱਚ ਕੇ.ਜੀ. ਸੰਕਰ ਪਿਲਾਯੁਦੇ ਕਵਿਤਾਕਾਲ ਲਈ ਕੇਂਦਰੀ ਸਾਹਿਤ ਅਕਾਦਮੀ ਪੁਰਸਕਾਰ 1969-1996, 
2008 ਵਿੱਚ ਪੀ. ਕਨਹੀਰਮਨ ਨਾਇਰ ਪੁਰਸਕਾਰ 
2009 ਵਿੱਚ ਓਡੱਕੂਜ਼ਲ ਅਵਾਰਡ ਅਤੇ ਹਬੀਬ ਵਾਲਪੈਡ ਅਵਾਰਡ 
ਅਤੇ 2011 ਵਿੱਚ ਕੇ.ਜੀ.ਐੱਸ.ਕਵਿਤਾਕਾਲ 1997-2007 ਲਈ ਪਾਂਡਲਮ ਕੇਰਲ ਵਰਮਾ ਕਵਿਤਾ ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ ਜਾ ਚੁੱਕਾ ਹੈ।

ਹਵਾਲੇ

ਬਾਹਰੀ ਲਿੰਕ 

 ਕੇ.ਜੀ. ਸ਼ੰਕਰ ਪਿੱਲੇ ਦਾ ਪ੍ਰੋਫਾਈਲ 

20ਵੀਂ ਸਦੀ ਦੇ ਭਾਰਤੀ ਕਵੀ
ਜ਼ਿੰਦਾ ਲੋਕ
ਜਨਮ 1948
ਮਲਿਆਲਮ ਲੇਖਕ